
Edition
 ⟨1⟩ hariḥ OM svasti śrī ⯼⁓
1. Śārdūlavikrīḍita
yenāsau karuṇāmanīyata daśāṁ śrī-raṁga-pa¡t!⟨d⟩mākaraḥ
kr̥tvā taM bhuvanāntara-praṇayinaṁ karṇṇāṭa-doṣākaraM
bhūyopy atra jagat-trayī-bahumatāṁ lakṣmīm avasthāpayan
devas sundara-pāṇḍya-bhānur udayaṁ lebhe ⟨2⟩ pratāpoṣmaḷaM ∥
2. Śārdūlavikrīḍita
dattair nnaika-tulādhiroha-vidhinā raṁgeśvarasyālayan
devaś śrī-madhurā-mahendra-nr̥patir jjāMbūnadair nirmmame
Asyottuṁgabhujādribhāsurayaśas candrodayavyañjikā
sandhyevāniśam īkṣyate navajapāraktā yadaṁśu⟨3⟩chaṭā ∥
...
30. Śārdūlavikrīḍita
⟨23⟩ hemāc-chādana-rāja Ity adhigata-prakhyāta-nāmno harer
haimasyoraga-sūdanasya śayanāgārasya vādhiśriyaḥ
trīṇ(i)-sva⟨rṇṇa⟩-mayāni rāja-tapanaś cakre vimānāni yaiś
śrī-raṁgas sa Ivābhiṣeka-vidhr̥tair u¡T!⟨d⟩bhāsate maulibhiḥ ∥

